Adrian Vasilescu a ţinut să demonteze „legenda” mult vehiculată potrivit căreia România a plătit mai mult la bugetul comun european decât a luat.

„În aceşti ani am primit 21,3 miliarde de euro, am plătit 10,6 miliarde de euro, deci avem un sold pozitiv de 10,9 miliarde de euro”, a declarat Vasilescu, adăugând că aderarea a adus şi alte avantaje, printre care comerţul cu UE.

Consilierul guvernatorului BNR a mai precizat la o coferinţă organizată de Mediafax că cel mai prost an în materie de absorbţie a fondurilor europene a fost 2007, iar cel mai bun, 2013.